ai4bharat/Pralekha huggingface dataset:
रस्ते वाहतूक आणि महामार्ग मंत्रालय
हायड्रोजन आधारित प्रगत फ्युएल सेल इलेक्ट्रिक वाहनासाठीच्या  पथदर्शी प्रकल्पाचे नितीन गडकरी करणार उद्घाटन
नवी दिल्ली, 15 मार्च 2022
वेगवान आर्थिक विकास साधण्यासाठी स्वच्छ ऊर्जा आणि कार्बन उत्सर्जन कमी असणाऱ्या मार्गावर चालण्यासाठी भारत वचनबद्ध आहे. हायड्रोजन हा उर्जा धोरणाचा मुख्य घटक आहे आणि कार्बन उत्सर्जन कमी राखणाऱ्या उर्जा मार्गांमध्ये महत्वाची भूमिका बजावेल. हरीत हायड्रोजन रस्ते वाहतुकीसह अनेक क्षेत्रांना डीकार्बोनाइज करण्याच्या मोठ्या संधी देते आणि जागतिक स्तरावर याचा वेग अभूतपूर्व आहे. हरीत हायड्रोजनद्वारे समर्थित वाहतूक हा भविष्यातील महत्त्वाचा तंत्रज्ञान पर्याय ठरणार आहे, विशेषत: मध्यम ते लांब पल्ल्यांसाठी सर्वात अनुकुल असलेल्या मोठ्या कार्स, बस, ट्रक, जहाजे आणि ट्रेनमध्ये हा योग्य पर्याय आहे.
स्वयंपूर्णता मिळवण्याच्या पंतप्रधानांच्या संकल्पनेवर आधारित आणि जीवाश्म इंधनापासून ते पर्यावरणाच्या संवर्धनाकडे उर्जा संक्रमणासाठी अनेक मार्गांचा अवलंब करून शाश्वततेला प्रोत्साहन देण्याच्या टोयोटाच्या वचनबद्धतेचा एक भाग म्हणून, टोयोटा किर्लोस्कर मोटर प्रा. लिमिटेड इंटरनॅशनल सेंटर फॉर ऑटोमोटिव्ह टेक्नॉलॉजी  सोबत जगातील सर्वात प्रगत फ्युएल सेल इलेक्ट्रिक व्हेईकल  टोयोटा मिराई या हायड्रोजनवर चालणाऱ्या वाहनाचा, भारतीय रस्ते आणि हवामान परिस्थितीशी सुसंगत अभ्यास आणि मूल्यमापन करण्यासाठी एक पथदर्शी प्रकल्प करत आहे.
हायड्रोजन, एफसीईव्ही तंत्रज्ञानाबद्दल जागरूकता पसरवणे आणि भारतासाठी हायड्रोजन-आधारित समाजाला समर्थन देण्यासाठी त्याचे फायदे प्रसारित करणे हा उद्देश असलेला देशातील अशा प्रकारचा हा पहिला प्रकल्प असेल.
केंद्रीय रस्ते वाहतूक आणि महामार्ग मंत्री नितीन गडकरी 16 मार्च, 2022 रोजी दुपारी 2 वाजता नवी दिल्लीत अकबर रोड,
मोतीलाल नेहरू प्लेस इथे या पथदर्शी प्रकल्पाचे उद्घाटन करतील आणि टोयोटा मिराई एफसीईव्हीचे प्रात्यक्षिकही पाहतील.N.Chitale/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 187
पंतप्रधान कार्यालय
पंतप्रधानांनी मॉरिशसचे पंतप्रधान महामहिम प्रविंद कुमार जगन्नाथ यांच्याशी संवाद साधून सर अनिरुद्ध जगन्नाथ यांच्या निधनाबद्दल व्यक्त केला शोक
नवी दिल्ली, 4 जून 2021
पंतप्रधान श्री नरेंद्र मोदी यांनी मॉरिशसचे पंतप्रधान महामहिम प्रविंद कुमार जगन्नाथ यांच्याशी संवाद साधत त्यांचे वडील सर अनिरुद्ध जगन्नाथ यांच्या निधनाबद्दल शोक व्यक्त केला.
अनेक वर्षे पंतप्रधान आणि राष्ट्रपती या दोन्ही पदावर कार्य करताना सर अनिरुद्ध यांच्या मॉरिशसमधील दीर्घ सार्वजनिक जीवनाचे स्मरण पंतप्रधानांनी केले.
सर अनिरुद्ध जगन्नाथ यांच्या प्रति भारताचा मनापासून आदर अधोरेखित करताना, सर्वच राजकीय पक्षांसह मॉरीशसशी असलेल्या भारताच्या अतिशय खास मैत्रीच्या विकासात त्यांनी निभावलेल्या भूमिकेचे पंतप्रधानांनी कौतुक केले.
त्यांना अभिमानी अनिवासी भारतीय म्हणून संबोधित करताना पंतप्रधान म्हणाले की, अनिवासी भारतीय सन्मान आणि पद्मविभूषण या दोन पुरस्कारांनी सर अनिरुद्ध यांचा सन्मान करण्याचा बहुमान भारताला मिळाला आहे.
सर अनिरुद्ध यांचा वारसा पुढे कायम ठेवण्याच्या दृष्टीने त्यांच्या स्मरणार्थ द्विपक्षीय संबंध अधिक दृढ आणि सक्षम करण्यासाठी उभय नेत्यांनी स्वतःला वचनबद्ध केले.M.Chopade/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
वाणिज्य आणि उदयोग मंत्रालय
"पुढल्या वर्षी 450- 500 अब्ज डॉलर्स निर्यातीचे उद्दिष्ट ठेवा"- पीयूष गोयल
सरकार विविध देश आणि गटांबरोबर परराष्ट्र व्यापार कराराबाबत वाटाघाटी करत आहे - गोयल
"दर्जा आपल्या निर्यातीचे भवितव्य ठरवेल"- पीयूष गोयल
वाणिज्य मंत्र्यांच्या अध्यक्षतेखाली ईपीसींबरोबर निर्यातीचा मध्यावधी आढावा
केंद्रीय वाणिज्य आणि उद्योग, ग्राहक व्यवहार, अन्न व सार्वजनिक वितरण आणि वस्त्रोद्योग मंत्री पीयूष गोयल यांनी पुढल्या वर्षी 450- 500 अब्ज डॉलर्स इतकी निर्यात करण्याचे निर्यात प्रोत्साहन परिषदांना  आवाहन केले आहे.
व्हिडीओ कॉन्फरन्सिंगद्वारे आज विविध निर्यात प्रोत्साहन परिषदांच्या प्रमुखांबरोबर झालेल्या मध्यावधी आढावा बैठकीला संबोधित करताना गोयल यांनी नवीन परराष्ट्र व्यापार धोरणाला अंतिम स्वरूप देण्यापूर्वी सर्व हितधारकांशी चर्चा करण्याचे निर्देश दिले.
आर्थिक वर्ष 202122 च्या पहिल्या सहामाहीत भारतीय निर्यात वाढून 197 अब्ज डॉलर्सवर पोहचल्याबद्दल समाधान व्यक्त करताना गोयल म्हणाले की उद्दिष्टाच्या 48% साध्य झाले असून आपण योग्य दिशेने वाटचाल करत आहोत.
"आपल्या निर्यातदारांनी आज सर्व भारतीयांचा गौरव वाढवला आहे," असे गोयल म्हणाले. आणखी मोठे लक्ष्य समोर ठेवत त्यांनी पुढच्या वर्षी 450- 500 अब्ज डॉलर्स निर्यातीचे उद्दिष्ट साध्य करण्याचे आवाहन केले.
अभियांत्रिकी वस्तूंमध्ये अधिक निर्यात क्षमता असून कापड निर्यातीने 100 अब्ज डॉलर्सचे लक्ष्य ठेवायला हवे, असेही ते पुढे म्हणाले . सरकारने अलीकडेच जाहीर केलेल्या विविध पीएलआय योजनांसंदर्भात त्यांनी माहिती दिली. केंद्र सरकार ब्रिटन , यूएई, ओमान, ऑस्ट्रेलिया, कॅनडा, युरोपीय संघ , रशिया तसेच बोत्सवाना, लेसोथो, नामिबिया, दक्षिण आफ्रिका आणि स्वाझीलँडचा समावेश असलेल्या दक्षिण आफ्रिकन सीमाशुल्क महासंघ  सारख्या विविध देश आणि गटांबरोबर परराष्ट्र व्यापार कराराबाबत वाटाघाटी करत आहे, अशी माहिती गोयल यांनी दिली
"न्याय्य, निष्पक्ष, संतुलित निर्यातआणि भारतीय निर्यातदारांच्या हितासाठी, तुम्हाला ज्या काही समस्या असतील त्या तुम्ही मांडणे गरजेचे आहे," असे सांगत, गोयल म्हणाले की बहुतेक समस्या शुल्कापेक्षा बाजारपेठेतील प्रवेशाशी संबंधित आहेत.
शक्तीचे प्रतीक असलेल्या देवी दुर्गाचा दिवस म्हणजेच येत्या अष्टमीला 13 ऑक्टोबर रोजी पंतप्रधान नरेंद्र मोदी "गती शक्ती " या त्यांच्या सर्वात महत्त्वाकांक्षी पायाभूत विकास योजनेचा शुभारंभ करणार आहेत असे नमूद करत गोयल यांनी निर्यात परिषदेच्या प्रमुखांना या कार्यक्रमात व्हिडिओ कॉन्फरन्सिंग द्वारे संबंधित निर्यात क्षेत्रांच्या पायाभूत सुविधांच्या समस्यांसह सहभागी होण्यासाठी आमंत्रित केले. राष्ट्रीय वाहतूक धोरण देखील नुकतेच जाहीर करण्यात आले आहे असे त्यांनी सांगितले. निर्यातदारांनी त्यांच्या चिंता व्यक्त करायला हव्यात अशी अपेक्षा त्यांनी व्यक्त केली.
श्रम आणि रोजगार मंत्रालय
चालक कल्याण
नवी दिल्ली, 6 ऑगस्ट 2018
दहापेक्षा जास्त व्यक्ती काम करणाऱ्या आस्थापना अथवा कारखान्यात काम करणारा चालक, कर्मचारी राज्य विम्याचे लाभ मिळण्यासाठी पात्र आहे. ज्या आस्थापनेत अथवा कारखान्यात 20 पेक्षा जास्त व्यक्ती काम करत आहेत अशा ठिकाणी काम करणारा वाहन चालक भविष्यनिर्वाह निधीचे लाभ मिळण्यासाठी पात्र आहे.
असंघटित क्षेत्रातल्या कामगारांना सामाजिक सुरक्षा लाभ देण्यासाठी असंघटित कामगार सामाजिक सुरक्षा कायदा 2008 तयार करण्यात आला आहे. असंघटित क्षेत्रातल्या कामगारांना अपंगत्व कवच, आरोग्य आणि प्रसूती रजा आणि इतर लाभ, वृद्धावस्था संरक्षण, यासंदर्भातल्या आरोग्य योजना या अंतर्गत पुरवण्यात येतात. तसेच सरकारच्या विविध कल्याणकारी योजनाद्वारेही हा लाभ असंघटित क्षेत्रातील कामगार घेत असतात. केंद्रीय श्रम आणि रोजगार राज्यमंत्री संतोषकुमार गंगवार यांनी आज लोकसभेत एका लेखी उत्तरात ही माहिती दिली.
B.Gokhale/N.Chitale/P.Malandkar
(Visitor Counter : 57
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 11 ऑगस्ट 2022
|
|
- 207.29 cr Total Vaccine doses  have been administered so far under Nationwide Vaccination Drive
- 25,75,389 doses administered in last 24 hours
- India's Active caseload currently stands at 1,25,076
- Active cases stand at 0.28%
- Recovery Rate currently at 98.53%
- 19,431 recoveries in the last 24 hours increases Total Recoveries to 4,35,55,041
- 16,299 new cases recorded in the last 24 hours
- Daily positivity rate 
- Weekly Positivity Rate 
- 87.92 cr Total Tests conducted so far; 3,56,153 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 207.29  कोटींचा टप्पा पार केला आहे. 2,75,36,174 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.96  कोटींपेक्षा अधिक किशोरवयीनांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
भारतातील उपचाराधीन रुग्णसंख्या सध्या 1,25,076 इतकी आहे, ती देशाच्या एकूण रुग्णसंख्येच्या तुलनेत 0.28% इतकी आहे.
परिणामी, भारतात रुग्ण बरे होण्याचा दर 98.53%. झाला आहे.
गेल्या 24 तासात 19,431 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,35,55,041 झाली आहे.
गेल्या 24 तासात 16,299 नव्या कोरोना रुग्णांची नोंद झाली.
गेल्या 24 तासात एकूण 3,56,153 चाचण्या करण्यात आल्या. भारताने आतापर्यंत एकूण 87.92  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 4.85% तर दैनंदिन पॉझिटिव्हिटी दर 4.58% आहे.
इतर अपडेट्स :-
S.Kulkarni/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 80
अल्पसंख्यांक मंत्रालय
मदरशांच्या आधुनिकीकरण योजनेची अंमलबजावणी
नवी दिल्ली, 29 नोव्हेंबर 2021
केंद्रीय शिक्षण मंत्रालयाच्या अंतर्गत येणाऱ्या शालेय शिक्षण आणि साक्षरता विभागाने लागू केलेल्या मदरसे आणि अल्पसंख्यकांना शिक्षण देण्यासाठीच्या सर्वंकष योजनेत मदरशांमध्ये दर्जात्मक शिक्षण देण्याची योजना आणि अल्पसंख्यक शिक्षण संस्थांच्या पायाभूत सुविधा विकासाची योजना अशा दोन योजनांचा समावेश आहे. ही योजना नुकतीच अल्पसंख्यक मंत्रालयाकडे हस्तांतरित करण्यात आली आहे. शालेय शिक्षण आणि साक्षरता विभागाने या योजनेअंतर्गत 2020-21 या वर्षात 21428.285 लाख रुपयांचा निधी वितरीत केला असून या योजनेअंतर्गत नेमणूक झालेल्या शिक्षकांचे मानधन देखील या रकमेत समाविष्ट आहे.
केंद्रीय अल्पसंख्यक व्यवहार मंत्री मुख्तार अब्बास नक्वी यांनी आज राज्यसभेत लिखित उत्तराद्वारे ही माहिती दिली.G.Chippalkatti/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 182
अर्थ मंत्रालय
पणजी येथे 10 जून रोजी “बाजारातून संपत्ती निर्माण" विषयावर परिषदेचे आयोजन
केंद्रीय अर्थमंत्रालयांतर्गत असलेल्या गुंतवणूक आणि सार्वजनिक मालमत्ता व्यवस्थापन विभागाकडून स्वातंत्र्याच्या अमृत महोत्सवानिमित्त परिषद
केंद्रीय अर्थमंत्री श्रीमती निर्मला सीतारामन यांचा बेंगळुरु येथून परिषदेत सहभाग
सर्व राज्ये/ केंद्रशासित प्रदेशातील 75 शहरांमध्ये परिषदेचे आयोजन
पणजी, 9 जून 2022
“स्वातंत्र्याचा अमृत महोत्सव ” साजरा करण्यासाठी, गुंतवणूक आणि सार्वजनिक मालमत्ता व्यवस्थापन विभाग  उद्या देशभरातील 75 शहरांमध्ये “बाजारातून संपप्तती निर्माण” या संकल्पनेवर आधारित परिषदेचे आयोजन करणार आहे. या उपक्रमाचे उद्दिष्ट देशाच्या 75 शहरांमधील नागरिकांना गुंतवणूक आणि संपत्ती निर्माण करण्याबद्दल तसेच नागरिकांचा आर्थिक विकास सुनिश्चित करण्यासाठी सरकारने उचललेल्या पावलांबद्दल माहिती देणे, प्रोत्साहन देणे आणि सक्षम करणे असा आहे.
केंद्रीय अर्थ आणि कंपनी व्यवहारमंत्री श्रीमती निर्मला सीतारामन परिषदेसाठी इंडियन इन्स्टिट्यूट ऑफ सायन्स, बेंगळुरु येथून सहभागी होणार आहेत. तर, केंद्रीय अर्थ राज्यमंत्री डॉ भागवत किसनराव कराड विज्ञान भवन, नवी दिल्ली येथून सहभागी होतील.
अध्यक्षीय भाषणानंतर 75 ठिकाणांवर आर्थिक विषयावरील तज्ज्ञांचे पुढील विषयांवर मार्गदर्शन होणार आहे.
- गेल्या 75 वर्षांतील भारतीय भांडवली बाजाराची वाढ.
- स्वतंत्र गुंतवणूकदार म्हणून महिलांचा उदय.
- बाजारपेठेचा आत्मविश्वास वृद्धिंगत करण्यासाठी सरकार आणि बाजारातील इतर घटकांची भूमिका.
- आर्थिक साक्षरता- आर्थिक समृद्धीचा मार्ग.
- अमृत काळात भारतीय भांडवल बाजाराचे भवितव्य
नॅशनल स्टॉक एक्स्चेंज, सेंट्रल डिपॉझिटरी सर्व्हिसेस  लिमिटेड, असोसिएशन ऑफ म्युच्युअल फंड्स इन इंडिया आणि देशातील इतर आघाडीच्या वित्तीय संस्थांमधील प्रख्यात वक्ते आर्थिक साक्षरता आणि आर्थिक स्वातंत्र्याचा मार्ग या विषयावर पणजी कन्व्हेन्शन सेंटर येथे दुपारी 3.00 वाजेपासून माहितीसत्रास प्रारंभ होईल. जास्तीत जास्त नागरिकांनी परिषदेत सहभागी होऊन वित्तीय बाजार आणि गुंतवणूकीबद्दल माहिती घ्यावी, असे आवाहन डीआयपीएएमने केले आहे.
देशाच्या स्वातंत्र्याला 75 वर्षे पूर्ण झाल्याबद्दल आणि भारतीय लोक, संस्कृती आणि कर्तृत्वाचा गौरवशाली इतिहास याच्या स्मरणार्थ देशात “आझादी का अमृत महोत्सव” साजरा केला जात आहे. 5000 वर्षांपेक्षा अधिक प्राचीन इतिहासाचा वारसा असलेल्या आपल्या देशाचा, सामूहिक कामगिरीचा हा उत्सव आहे. हा उत्सव पंतप्रधानांनी सांगितलेल्या पंचसूत्रीवर आधारित आहे. जन-भागीदारीच्या भावनेतून हा महोत्सव जन-उत्सव म्हणून साजरा केला जाणार आहे.
स्वातंत्र्याच्या अमृत महोत्सवाच्या अनुषंगाने लोकांमध्ये चांगल्या आणि सुलभ स्वीकार्हतेसाठी डीआयपीएएम 75 शहरांमध्ये सर्व प्रमुख भारतीय भाषांमध्ये कार्यक्रमाचे आयोजन करत आहे.PIB Panaji | S.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 85
पंतप्रधान कार्यालय
पंतप्रधान नरेंद्र मोदी, बांगलादेशच्या पंतप्रधान शेख हसीना, प. बंगाल व त्रिपुराच्या मुख्यमंत्र्यांच्या हस्ते बांगलादेशाच्या तीन प्रकल्पांचे लोकार्पण
नवी दिल्ली, 10 सप्टेंबर 2018
पंतप्रधान नरेंद्र मोदी, बांगलादेशच्या पंतप्रधान शेख हसीना, पश्चिम बंगालच्या मुख्यमंत्री ममता बॅनर्जी आणि त्रिपुराचे मुख्यमंत्री विप्लवकुमार देव यांनी व्हिडिओ कॉन्फरन्सिंगच्या माध्यमातून आज संयुक्तरित्या बांगलादेशातल्या तीन प्रकल्पांचे उद्घाटन केले. परराष्ट्र व्यवहार मंत्री सुषमा स्वराज दिल्लीहून तर बांगलादेशचे परराष्ट्र व्यवहार मंत्री ढाका येथून व्हिडिओ कॉन्फरन्सिंगद्वारे सहभागी झाले होते.
प्रकल्पांमध्ये सध्या अस्तित्वात असलेल्या भेरमारा , बहरामपूर  आंतरजोडणीतून बांगलादेशला भारताकडून 500 मेगावॅटचा अतिरिक्त ऊर्जा पुरवठा, अखौरा-आगरतळा रेल्वे जोडणी, बांगलादेश रेल्वेच्या कुलौरा-शाहबाझपूर क्षेत्राचे पुनर्वसन यांचा समावेश आहे.
यावेळी पंतप्रधानांनी आपल्या भाषणात अलिकडच्या काळात पंतप्रधान शेख हसीना यांच्यासोबत अनेकदा झालेल्या भेटींना उजाळा दिला. काठमांडूतील बिमस्टेक परिषद, शांतीनिकेतन आणि लंडनमधल्या राष्ट्रकुल परिषदेत दोन्ही नेत्यांची भेट झाली होती.
शेजारी राष्ट्रांमधल्या नेत्यांचे संबंध शेजाऱ्यांसारखे असले पाहिजेत, असे मत पंतप्रधान मोदी यांनी व्यक्त केले. शिष्टाचारांचा बाऊ न करता बोलणे, वारंवार भेटणे झाले पाहिजे. बांगलादेशच्या पंतप्रधानांसोबत अलिकडच्या काळात झालेल्या भेटी, शेजारी राष्ट्रांमधील निकटता दर्शवतात, असे पंतप्रधान म्हणाले.
1965 पूर्वी असलेली संपर्क साधने पुन्हा बहाल करण्याचा पंतप्रधान हसीना यांच्या दृष्टीकोनाविषयी मोदी यांनी सांगितले. गेल्या काही वर्षात यादृष्टीने प्रगती होत असल्याबद्दल पंतप्रधानांनी आनंद व्यक्त केला. आपल्या ऊर्जाजोडणीत आपण वाढ केली आहे. रेल्वेसंपर्क वाढवण्यासाठी दोन प्रकल्प सुरू करण्यात आले आहेत. 2015 मधल्या बांगलादेश दौऱ्यात बांगलादेशाला 500 मेगावॅट अतिरिक्त वीजपुरवठा करण्याचा निर्णय घेण्यात आला होता, याबद्दलची आठवण पंतप्रधानांनी सांगितली. हे काम पश्चिम बंगाल आणि बांगलादेशमधील पारेषण वाहिनीद्वारे केले जाईल. या कामात सहकार्य दिल्याबद्दल पंतप्रधानांनी पश्चिम बंगालच्या मुख्यमंत्री ममता बॅनर्जी यांचे आभार मानले. या प्रकल्पाच्या पूर्ततेमुळे भारताकडून बांगलादेशला 1.16 गिगावॅट वीजपुरवठा केला जात आहे. मेगावॅट ते गिगावॅट हा प्रवास दोन्ही देशांमधल्या संबंधांच्या सुवर्ण युगाचे प्रतीक आहे, असे प्रतिपादन पंतप्रधानांनी केले.
अखौरा-आगरतळा रेल्वेमार्ग, दोन्ही देशांमधील सरहद्दपार दळणवळणाचे आणखी एक माध्यम ठरेल, असा विश्वास त्यांनी व्यक्त केला. या कामातील सहकार्यासाठी त्यांनी त्रिपुराचे मुख्यमंत्री विप्लवकुमार देव यांचे आभार मानले.
बांगलादेशचे रुपांतर वर्ष 2021 पर्यंत मध्यम उत्पन्न असलेला देश आणि 2041 पर्यंत विकसित देशात करण्याबाबतचा पंतप्रधान शेख हसीना यांच्या उद्दिष्टाचे पंतप्रधान मोदी यांनी कौतुक केले. दोन्ही देशांमधील निकटचे संबंध आणि परस्परांच्या नागरिकांमधील दुवे यामुळे दोन्ही देशांमधील विकास आणि समृद्धी नव्या उंचीवर पोहोचतील, असा विश्वास पंतप्रधान मोदी यांनी व्यक्त केला.
B.Gokhale/S.Kakde/P.Kor
(Visitor Counter : 84
इलेक्ट्रॉनिक्स आणि माहिती तंत्रज्ञान मंत्रालय
माहिती-तंत्रज्ञान क्षेत्रात सहकार्यासाठी भारत- व्हिएतनांम यांच्यात करार
नवी दिल्ली, 16 डिसेंबर 2021
भारत दौऱ्यावर आलेले व्हिएतनामचे माहिती आणि दळणवळण मंत्री गुएंग मन हंग यांनी आज नवी दिल्लीत, इलेक्ट्रॉनिक्स आणि माहिती-तंत्रज्ञान मंत्रालयात जाऊन, इलेक्ट्रॉनिक्स आणि माहिती तंत्रज्ञान राज्यमंत्री राजीव चंद्रशेखर यांची भेट घेतली. यावेळी दोन्ही नेत्यांमध्ये उभय देशांनी डिजिटल अर्थव्यवस्थेला चालना देण्याबाबत सुरु असलेल्या विविध उपक्रमांची चर्चा झाली. तसेच दोन्ही देशातील आयसीटी म्हणजेच, माहिती आणि दळणवळण व्यापार आणि सहकार्य अधिक वाढवण्याबद्दल या बैठकीत चर्चा झाली.
यावेळी दोन्ही मंत्रालयांमध्ये, माहिती-तंत्रज्ञान क्षेत्रात सहकार्य करण्याबद्दलच्या सामंजस्य करारालाही यावेळी मुदतवाढ देण्याचा करारही यावेळी करण्यात आला. या करारामुळे, क्षमता बांधणीत वाढ करण्यासाठी खाजगी कंपन्या, सरकारे, संस्था यांच्यातील समन्वय आणि देवघेव वाढवणे, तसेच दोन्ही देशातील आयसीटी क्षेत्राशी संबंधित, सार्वजनिक आणि खाजगी संस्थांमधील सहकार्य वाढवले जाणार आहे.
डिजिटल इंडिया कार्यक्रमाअंतर्गत, भारताने गेल्या 19 महिन्यांत, डिजिटलीकरणासाठी अत्यंत वेगाने प्रयत्न केले आहेत, जेणेकरुन कोविड संकटकाळातही या माध्यमातून डिजिटल व्यवहार सुरु राहतील, अशी माहिती राजीव चंद्रशेखर यांनी दिली. या महामारीच्या काळात , भारताचे माहिती-तंत्रज्ञान सेवा क्षेत्र, डिजिटल सरकारी उपक्रम आणि नव्याने उदयास येणाऱ्या तंत्रज्ञान-स्टार्ट अप्स यांनी नव्या आव्हानांचा सामना करण्यात जो चिवटपणा आणि परिपक्वता दाखवली, टो जगातल्या इतर विकसनशील आणि कमी विकसित राष्ट्रांसाठी एक आदर्शवत धडा होता, असेही चंद्रशेखर म्हणाले.
S.Patil/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 159
पंतप्रधान कार्यालय
पंतप्रधानांनी अबु-धाबीच्या युवराजांशी दूरध्वनीद्वारे साधला संवाद
नवी दिल्ली, 11 मार्च 2019
पंतप्रधान नरेंद्र मोदी यांनी अबुधाबीचे युवराज शेख महंमद बिन झायेद अल नाहियान यांच्याशी दूरध्वनीवरुन संवाद साधला.
द्विपक्षीय संबंध वृद्धींगत होत असल्याबद्दल दोन्ही नेत्यांनी समाधान व्यक्त केले. द्विपक्षीय सर्वंकष धोरणात्मक भागीदारी अधिक दृढ करण्याच्या निर्धाराचा दोन्ही नेत्यांनी पुनरुच्चार केला.
ओआयसी परराष्ट्र व्यवहार मंत्र्यांच्या परिषदेत सन्माननीय अतिथी म्हणून संबोधित करण्यासाठी दिलेल्या निमंत्रणाबद्दल पंतप्रधानांनी, युवराजांचे आभार मानले.
शांतता आणि प्रगती ही सामाईक उद्दिष्टे साध्य करण्यासाठी या ऐतिहासिक सहभागाचे योगदान राहील अशी आशा त्यांनी व्यक्त केली.
B.Gokhale/N.Chitale/P.Malandkar
(Visitor Counter : 77
पंतप्रधान कार्यालय
बँकॉक येथे झालेल्या 16 व्या भारत-आसियान शिखर परिषदेत पंतप्रधान उपस्थित
(नवी दिल्ली, 3 नोव्हेंबर 2019
थायलंडच्या बँकॉक येथे झालेल्या 16 व्या आसियान-भारत शिखर परिषदेला पंतप्रधान नरेंद्र मोदी उपस्थित होते.
या परिषदेत बोलतांना पंतप्रधानानी 16 व्या आसियान-भारत शिखर परिषदेत सहभागी होता आल्याबद्दल आनंद व्यक्त केला. थायलंडने केलेल्या आदरातिथ्याविषयी आभार व्यक्त करतानाच पुढच्या वर्षीच्या शिखर परिषदेचे अध्यक्षपद स्वीकारल्याबद्दल त्यांनी व्हिएतनामला शुभेच्छा दिल्या.
पूर्वेकडील देशांशी संबंध हा भारत-प्रशांत महासागर धोरणाचा महत्वाचा भाग आहे,तसेच आसियान या धोरणाच्या केंद्रस्थानी आहे, असे पंतप्रधान यावेळी म्हणाले. एका भक्कम आसियानचा भारताला नक्कीच लाभ होईल, अशी अपेक्षा त्यांनी व्यक्त केली. अवकाश, सागरी क्षेत्र, हवाई आणि डिजिटल संपर्क यंत्रणा सुधारण्यासाठी भारताने उचललेल्या पावलांची पंतप्रधानानी माहिती दिली. प्रत्यक्ष आणि डिजिटल संपर्कयंत्रणा सुधारण्यासाठी भारताने दिलेल्या एक अब्ज डॉलर्सचा कर्जाचा उपयोग होऊ शकेल, असे त्यांनी सांगितले.
गेल्या वर्षी झालेल्या आसियान शिखर परिषदेचा आणि सिंगापूर येथे झालेल्या अनौपचारिक शिखर परिषदेचा त्यांनी उल्लेख केला. या परिषदेत घेण्यात आलेल्या निर्णयांच्या अंमलबजावणीमुळे भारत आणि आसियान राष्ट्रे अधिक जवळ आली आहेत. ही भागीदारी अधिक दृढ करत परस्पर सहकार्य वाढवण्यासाठी भारत इच्छुक आहे, असे पंतप्रधान म्हणाले. विशेषतः कृषी, संशोधन, अभियांत्रिकी, विज्ञान आणि माहिती तंत्रज्ञान क्षेत्रात भारत सहकार्य करेल, अशी ग्वाही पंतप्रधानानी दिली.
सागरी सुरक्षा आणि नील अर्थव्यवस्था या क्षेत्रात भारताला आसियान देशांशी अधिक मजबूत सहकार्य आणि संबंध हवे आहेत, असे पंतप्रधान म्हणाले. भारत-आसियान एफटीएचा आढावा घेण्याच्या निर्णयाचे स्वागत करत यामुळे दोन्ही देशांमधील आर्थिक भागीदारी वृद्धींगत होईल, असा विश्वास त्यांनी व्यक्त केला.
Narendra Modi✔@narendramodi
Addressing the India-ASEAN Summit in Bangkok. Watch. #ASEAN2019 https://www.pscp.tv/w/cI5XCTMyMjExNTJ8MXJteFBYcllCa0R4Tr3z4RHwJk89p0W6GKDBrO86IL5dQwKIKzgx40AnQBAi …
Addressing the India-ASEAN Summit in Bangkok. Watch. #ASEAN2019
pscp.tv
9,321
9:03 PM - Nov 2, 2019
Twitter Ads info and privacy
2,278 people are talking about this
B.Gokhale/ R.Aghor/D.Rane
उपराष्ट्रपती कार्यालय
ईद-उल-फित्रच्या पूर्वसंध्येला उपराष्ट्रपतींनी देशवासीयांना दिल्या शुभेच्छा
नवी दिल्ली, 21 एप्रिल 2023
उपराष्ट्रपती जगदीप धनखड यांनी ईद-उल-फित्रच्या पूर्वसंध्येला देशवासीयांना शुभेच्छा दिल्या आहेत.
त्यांनी संदेशात म्हटले आहे :
“ईद-उल-फित्रच्या या आनंदाच्या प्रसंगी मी देशवासियांना मनःपूर्वक शुभेच्छा देत आहे.
रमजानच्या पवित्र महिन्याच्या अखेरीस, ईद-उल-फित्र हा सण, एकत्र येण्याचा आणि आपला आनंद एकमेकांसोबत साजरा करण्याची एक शुभ पर्वणी आहे.
आपण हा दिवस आनंदाने आणि कृतज्ञतेने साजरा करत असताना, या सणाच्या केंद्रस्थानी असलेल्या करुणा, औदार्य आणि एकता या मूल्यांचे स्मरण करू या. आपण एकात्मतेचा सेतू कायम राखत मानवतेच्या सेवेसाठी स्वतःला समर्पित करू या.”
N.Chitale/S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 72
संरक्षण मंत्रालय
कोरोना विरूद्ध लढणाऱ्या योध्यांना देशाची आदरांजली
(नवी दिल्ली, 2 मे 2020
भारत देश कोविड विषाणूचा कोविड योध्दांच्या मदतीने यशस्वी मुकाबला करत आहे. भारतीय वायू दल देशात आणि परदेशात माणसांची आणि मालाची वाहतूक करून या कार्यात आपले योगदान देत आहे.६००टनांपेक्षा जास्त वैद्यकीय सामान, डॉक्टर्स आणि इतर वैद्यकीय कर्मचाऱ्यांची तसेच कोविडच्या चाचण्यांच्या प्रयोगशाळा उभारण्यासाठी सामानाची नेआण यातून करण्यात आली. भारतीय वायुसेनेचे कर्मचारी आपले कोविड विरोधातील हे योगदान देतच रहातील भारतीय वायू दल आणि त्यांच्या इतर सहकारी सेवा आपल्या विशिष्ट पद्धतीने कोरोना विरोधात लढणाऱ्यांप्रती आपली क्रुतज्ञता व्यक्त करणार आहेत. आपल्या विशेष हवाई प्रात्यक्षिकांद्वारे भारतीय वायू सेना या अचानक आलेल्या कोविडच्या संकटात निस्वार्थीपणे न थकता लढणाऱ्या शूर वीरांना सलामी देणार आहे.
दिनांक 3 मे रोजी अशी हवाई प्रात्यक्षिके दिल्ली आणि एनसीआर भागात होणार आहेत. भारतीय वायुसेनेतील शिकाऊ उमेदवारांना प्रशिक्षण देण्यासाठी तसेच कोविड-१९ च्या काळात मदत करण्यासाठी वापरलेल्या हवाई वाहनांचा यावेळी उपयोग केला जाईल.
ही हवाई मानवंदना सकाळी दहा ते साडेदहा यावेळेस राजपथावर होणार असून त्यात सुखोई-30 MKI, MiG 29,आणि जँग्वार या विमाने सहभागी होतील.ही विमाने दिल्लीतील आकाशात उडणार असून दिल्लीतील रहिवाशांना आपल्या घरांच्या गच्चीवरून पहाता येतील. त्याचप्रमाणें C-130 ही वाहतूक विमानेही यात सामील होतील आणि ती देखील दिल्ली आणि एनसीआर भागात दिसतील. पक्ष्यांचा विचार करून ही विमाने सुमारे ५०० ते १०००मीटर उंचीवरूनच उडतील.
याशिवाय हेलिकॉप्टरमधून .९ वाजता पोलिस युध्द स्मारकावर पुष्पवृष्टी करण्यात येईल, तसेच दहा ते साडेदहा या वेळात दिल्लीतील रूग्णांना आराम पडावा म्हणून दिल्लीतील रुग्णालयांवरूनही पुष्पवृष्टी करतील. एम्स रूग्णालय,दीनदयाळ उपाध्याय रूग्णालय, जीटीबी रूग्णालय,लोकनायक रूग्णालय,राम मनोहर लोहिया रूग्णालय,सफदरजंग रूग्णालय, श्री. गंगाराम रूग्णालय, बाबासाहेब आंबेडकर रूग्णालय, मँक्स साकेत रोहिणी रूग्णालय, अपोलो इंद्रप्रस्थ रूग्णालय आणि आर्मी हाँस्पिटल रीसर्च रेफरल रूग्णालयांची नावेही या यादीत आहेत.
G.Chippalkatti/S.Patgaonkar/P.Kor
पंतप्रधान कार्यालय
पंतप्रधानांची अप्लाइड मटेरियल्सचे मुख्य कार्यकारी अधिकारी  गॅरी ई. डिकरसन यांच्याशी भेट
पंतप्रधान नरेंद्र मोदी यांनी वॉशिंग्टन डीसी येथे अप्लाइड मटेरियल्सचे अध्यक्ष आणि मुख्य कार्यकारी अधिकारी  गॅरी ई. डिकरसन यांची भेट घेतली.
भारतातील सेमीकंडक्टर परिसंस्था बळकट करण्यासाठी योगदान देण्याकरता अप्लाइड मटेरियल्सला
पंतप्रधानांनी आमंत्रित केले. भारतातील प्रक्रिया तंत्रज्ञान आणि प्रगत पॅकेजिंग क्षमतांच्या विकासासाठीही अप्लाइड मटेरियल्सला पंतप्रधानांनी आमंत्रित केले.
पंतप्रधान आणि डिकरसन यांनी कुशल मनुष्यबळ निर्माण करण्यासाठी भारतातील शैक्षणिक संस्थांसोबत अप्लाइड मटेरियल्सच्या सहकार्याच्या संभाव्यतेवर चर्चा केली.
पंतप्रधान कार्यालय
अटल बिहारी वाजपेयी यांच्या जयंतीनिमित्त पंतप्रधानांनी वाहिली आदरांजली
नवी दिल्ली, 25 डिसेंबर 2019
पंतप्रधान नरेंद्र मोदी यांनी अटल बिहारी वाजपेयी यांच्या जयंतीनिमित्त त्यांना आदरांजली वाहिली आहे.
पंतप्रधान म्हणाले,"देशवासियांच्या हृदयात वसलेले माजी पंतप्रधान भारतरत्न अटल बिहारी वाजपेयी यांच्या जयंतीनिमित्त त्यांना कोटी -कोटी वंदन."
G.Chippalkatti/S.Kane/P.Kor
(Visitor Counter : 53
माहिती आणि प्रसारण मंत्रालय
केंद्रीय माहिती आणि प्रसारण राज्यमंत्री डॉ.एल.मुरुगन यांनी पंतप्रधान नरेंद्र मोदी यांची भेट घेतली
नवी दिल्ली, 4 ऑक्टोबर 2021
केंद्रीय माहिती आणि प्रसारण तसेच मत्स्यपालन, पशुपालन आणि दुग्धविकास राज्यमंत्री डॉ.एल. मुरुगन यांनी आज पंतप्रधान नरेंद्र मोदी यांची सदिच्छा भेट घेतली. डॉ.एल. मुरुगन यांची राज्यसभा सदस्य म्हणून नियुक्ती झाल्यानंतर प्रथमच त्यांनी पंतप्रधानांची भेट घेतली आहे.
या भेटीदरम्यान डॉ.मुरुगन यांनी पंतप्रधानांना “थिरूक्कुरल- पर्ल्स ऑफ इन्स्पिरेशन” या पुस्तकाची प्रत भेट म्हणून दिली आणि नवीन भारतातील जनतेच्या कल्याणासाठी पंतप्रधानांच्या नेतृत्वाखाली परिश्रमपूर्वक काम करण्यासाठी त्यांच्याकडून मार्गदर्शन घेतले.S.Tupe/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 165